ལོའུ་ཐང་ཅང་ལགས་ཀྱིས་སློབ་གསོ་བཅོས་སྒྱུར་གྱི་འགོག་རྐྱེན་གཙོ་བོ་གཅིག་དྲག་གཅིག་ཞན་གྱི་ཕྱོགས་ལྷུང་ལས་བྱུང་ཞིང་།གང་དྲག་སོང་ཞེ་ན།མཐོ་རྒྱུགས་ཀྱི་ཁྲིད་སྟོན་ཏེ།འདི་ནི་སྒྲིག་སྲོལ་གྱི་གནད་དོན་ཡིན།ཅི་ཞན་ཆེས་ཞེ་ན།རིག་གནས་འདུ་ཤེས་ཏེ།འདི་ནི་རིག་གནས་ཁྱབ་ཁོངས་ཀྱི་གནད་དོན་རེད་ཅེས་ཀྱང་བཤད་ཆོགཁོང་གི་ལྟ་བ་ལྟར་ན།སྐབས་བཅོ་བརྒྱད་པའི་ཚང་གྲོས་གསུམ་པའི་ཐོག་གི་མཐོ་རྒྱུགས་བཅོས་སྒྱུར་གྱི་ཐབས་ལམ་ཧ་ཅང་བཟང་སྟེ།གལ་ཏེ་རྩ་བ་མཐོ་རྒྱུགས་ལ་བསྒྱུར་བཀོད་མ་བཏང་ན།སློབ་གསོ་བཅོས་སྒྱུར་གླེང་ཐབས་མེད།སློབ་གྲྭ་ཞིག་ཡིན་ཕྱིན་མཐོ་རྒྱུགས་ཀྱི་འཕར་ཚད་ལ་དོ་སྣང་བྱེད་ངེས་ཤིང་།གལ་སྲིད་མཐོ་རྒྱུགས་ཀྱི་འཕར་ཚད་མ་ལོང་ན་སློབ་གཙོ་ཡང་འདེམས་ཤོག་གཅིག་གིས་གཡུག་རྐྱང་བྱེད་ངེས་ཡིན་པས་སོ།།